
Y dasg a roddwyd i ni yw trafod cynllun datblygu ein hysgol. Mae'r cynllun hwn yn amlinellu'r hyn y mae'r ysgol yn dymuno ei gyflawni a'i wella dros gyfnod o amser ac yn amlinellu sut y maent am wneud hynny. Rwyf wedi penderfynu canolbwyntio ar un o dargedau fy ysgol, sef 'codi safonau mewn sgiliau sylfaenol i gefnogi cynnydd ar draws pob Maes Dysgu a Phrofiad'. Byddaf hefyd yn trafod, yn fyr, y camau mae’r ysgol yn eu cymryd i gyrraedd y targed hwn.
Mae fy ysgol gynradd X wedi’i lleoli ym Mhenrhyn Gŵyr. Ar hyn o bryd, mae 167 o ddisgyblion rhwng tair ac un ar ddeg oed ar y gofrestr. Mae niferoedd wedi codi'n sylweddol ers yr arolygiad diwethaf. Mae pum dosbarth, tri ohonynt ag oedrannau cymysg. Dros y tair blynedd diwethaf, nifer cyfartalog y disgyblion sy’n cael prydau ysgol am ddim tua 3%, sy'n is i gymharu â chyfartaledd cenedlaethol o 19%. Mae'r ysgol yn nodi o gwmpas mae gan 17% o ddisgyblion anghenion dysgu ychwanegol (ADY), sydd yn is na’r cenedlaethol cyfartaledd o 25%. Mae’r ysgol yn ysgol arloesi ar hyn o bryd ac yn gweithio gyda Llywodraeth Cymru ac ysgolion eraill i fwrw ymlaen â datblygiadau sy’n ymwneud â diwygio’r cwricwlwm (Estyn 2017).
Mae cynllun datblygu ysgol yn bwysig oherwydd ei fod yn helpu ysgolion i nodi meysydd gwan yn yr ysgol, er enghraifft, yn fy ysgol i maent yn cydnabod bod gan blant ddiffyg sgiliau sylfaenol i sicrhau eu bod yn gallu ffynnu a chyrraedd pob cam datblygu cyn gynted â phosibl. Adnabuwyd y targed hwn hefyd trwy eu gweledigaeth sef 'ysbrydoli ein disgyblion i fod y gorau y gallant fod', sy'n golygu bod yr ysgol am sicrhau bod pob plentyn yn cyrraedd ei lawn botensial tra yn yr ysgol. Defnyddir cynllun datblygu ysgol er mwyn i’r ysgol allu gosod allan pa gamau sydd angen iddynt eu cymryd i gyflawni eu gweledigaeth a’u targed. Mae’r Meysydd Dysgu a Phrofiad mae’r ysgol wedi dewis canolbwyntio arnynt yn rhan o gwricwlwm newydd Cymru, sy’n dangos i mi fod yr ysgol yn sefydlu cynllun i sicrhau bod plant yn ffynnu o fewn y cwricwlwm newydd a sicrhau bod pob plentyn yn gallu cyrraedd ei nodau a'r camau datblygu a nodir yn y cwricwlwm newydd. Fy syniad y dylai cynlluniau datblygu ysgol dynnu sylw at flaenoriaethau’r ysgol, y camau y bydd yn eu cymryd a’r adnoddau sydd eu hangen i gyflawni’r nodau hynny o’r testun hwn o 'The department of education'; 
‘The SDP is a strategic plan for improvement. It should bring together, in a clear and simple way, the school’s priorities, the main measures it will take to raise standards, the resources dedicated to these, and the key outcomes and targets it intends to achieve.’ - Deparment of Education 
Mae’r testun hwn yn sôn am y dylai cynllun datblygu ysgol gynnwys beth yw’r targed, yr adnoddau a’r camau sydd eu hangen i gyrraedd y targed a beth yw’r deilliannau disgwyliedig. Yn gyffredinol, mae defnyddio cynlluniau datblygu ysgol yn cael eu defnyddio er mwyn i ysgolion allu nodi’n glir y meysydd y mae angen eu gwella a’r hyn y maent yn mynd i’w wneud i’w gwella'r meysydd.
Rwyf wedi dewis ‘codi safonau mewn sgiliau sylfaenol i gefnogi cynnydd ar draws pob Maes Dysgu a Phrofiad’ gan ei fod yn berthnasol i gwricwlwm newydd Cymru, ac mae hefyd yn golygu fy mod yn gallu gweld yr hyn y mae’r ysgol hon wedi ceisio ac wedi bwriadu ei wneud i godi’r safonau o fewn eu hysgol ac yna ei gymhwyso i'm haddysgu fy hun yn fy ngyrfa wrth addysgu'r cwricwlwm. Mae hefyd yn bwysig bod gan blant y sgiliau angenrheidiol i ffynnu yn yr ysgol ac yn eu bywyd bob dydd ar ôl gadael yr ysgol. Mae'r ysgolion wedi nodi 2 lefel ar sut y maent am gyrraedd eu targed neu wella medrau sylfaenol. Mae'r lefelau hyn yn cynnwys; 'codi safonau mewn sgiliau sylfaenol i gefnogi cynnydd mewn darllen ac ysgrifennu', 'codi safonau mewn llafaredd, darllen ac ysgrifennu Cymraeg'. 
Penderfynais siarad am y 2 lefel hon, gan eu bod hefyd yn rhai y mae’r ysgol wedi cael adborth arnynt ac maent hefyd yn is-dargedau y gallaf edrych arnynt a chymryd gwybodaeth ohonynt i’w defnyddio a’u hawgrymu yn fy ystafell ddosbarth fy hun. Rwyf wedi dewis gwneud lefelau hyn gan eu bod hefyd yn ymwneud â sgiliau allweddol fel darllen, ysgrifennu a sgiliau llafaredd. Mae sgiliau allweddol yn hollbwysig er mwyn i’r plant allu ffynnu a chyrraedd pedwar diben y cwricwlwm newydd. Mae'r rhain yn cynnwys sgiliau darllen, ysgrifennu a llafaredd. Mae meddu ar sgiliau darllen ac ysgrifennu da yn cysylltu â phob un o'r pedwar diben y cwricwlwm newydd, sef er mwyn i’r plant fod yn ddysgwyr galluog uchelgeisiol, yn gyfranwyr creadigol mentrus, yn unigolion iach a hyderus ac yn olaf yn ddinasyddion moesegol gwybodus, mae angen iddynt allu darllen, ysgrifennu a chyfathrebu ag eraill er mwyn ffynnu nid yn unig yn yr ysgol ond hefyd mewn gweithle ar ôl gadael yr ysgol. Cefnogir y syniad yma yn y testun gwaelod o 'RE News’;
‘Basic skills – also known as transferable skills – prepare individuals with the tools they need to prosper in life, as well as get into work (in a variety of industries) and progress within a lifetime of learning.’ - RE News – Howard.D (2021)
Mae’r testun hwn o RE News (Howard.D 2021) yn amlygu pwysigrwydd dysgu sgiliau trosglwyddadwy sylfaenol er mwyn gallu dod yn aelod gweithredol o gymdeithas. Mae hefyd yn golygu y bydd y plant wedyn yn gallu rhyngweithio a gweithio gydag eraill mewn gweithle. Mae meddu ar y sgiliau trosglwyddadwy sylfaenol hyn hefyd yn golygu y bydd y plant yn gallu ffynnu o fewn dysgu trwy gydol eu hoes. Sy'n golygu y bydd y plant yn mynd â'r sgiliau hyn gyda nhw i'w dyfodol.
Mae'r ysgol wedi sefydlu cynllun gweithredu ar gyfer sut y maent yn dymuno cyflawni'r 2 lefel hyn o fewn yr ysgol. Mae 1 cam ar gyfer lefel 1 ac 1 cam ar gyfer level 2. Yn gyntaf byddaf yn trafod sut mae'r ysgol yn dymuno cyrraedd lefel un o'i tharged, sef codi safonau sgiliau sylfaenol i gefnogi cynnydd mewn darllen ac ysgrifennu. A byddwn i'n drafod cam rif un eu cynllun gweithredu yw nodi disgwyliadau ar gyfer darllen dosbarth gan gynnwys tasgau cartref yn gyntaf, ac yna cham dau, cham dau yw nodi disgyblion ar gyfer ymyriad darllen ychwanegol a rhoi cymorth priodol ar waith. 
Byddai trafod cam un, sef gosod disgwyliadau ar gyfer darllen dosbarth a thasgau cartref yn gwella sgiliau darllen y plant fel y byddent yn darllen o fewn y dosbarth a gartref. Mae darllen hefyd yn helpu gyda sillafu ac ysgrifennu gan y bydd plant yn gallu adnabod seineg ac felly'n gallu torri geiriau i lawr wrth ysgrifennu a sillafu. Cefnogir y syniad hwn o blant yn gwella eu sillafu trwy ffoneteg a darllen yn yr erthygl hon isod gan Wilber.J (2021) o 'Owlcation';
One of the most obvious benefits that reading has on your writing is that reading improves your vocabulary... In addition to improving your vocabulary, reading can also help to improve your grammar. The more you read, the more familiar you become with the normal rules of grammar. - Owlcation (Wilber.J 2021)
Mae'r testun hwn gan Wilber.J (2021) hefyd yn awgrymu bod darllen hefyd yn helpu i wella sgiliau gramadeg gan ei fod yn golygu, trwy ddarllen, eich bod yn sylwi ar batrymau geiriau a rheolau ysgrifennu. Felly, er enghraifft, mae hyn yn cysylltu â lefel 2 o’r cynllun sef codi safonau mewn llafaredd, darllen ac ysgrifennu Cymraeg, a thrwy ddarllen mwy o Gymraeg, byddai’r plant yn gwella eu hiaith lafar gan y byddent yn dysgu geiriau gwahanol, yn gwella eu hiaith a'u hysgrifennu fel y byddent yn gweld, darllen a chlywed patrymau geiriau, treigladau a ble a sut i ddefnyddio atalnod llawn a chwestiynau er enghraifft.
Amlygir hefyd yn y cynllun datblygu ysgol, mai cofid oedd y prif reswm dros adnabod y meysydd hyn i’w gwella, oherwydd yn ystod y cyfnod pan oedd yr ysgolion ar gau, nid oedd llawer o blant yn darllen nac yn ysgrifennu llawer tra oeddent gartref. Mae hyn wedi cael effaith negyddol ar draws yr holl ysgolion a phlant gan eu bod wedi colli 2 flynedd o addysg trwy gau ysgolion. Ategir y wybodaeth hon gan yr ystadegyn hwn gan brifysgol Bedfordshire a ddaeth o’u Sefydliad Ymchwil mewn Addysg (IRED) o’r farn bod 90% o blant ar draws y Deyrnas Unedig wedi cael effaith negyddol ar eu lefelau llythrennedd, fel y dyfynnir isod;
With help from the University’s Institute for Research in Education (IRED), the study showed that Covid-19 lockdowns, school closures and the switch to home learning have had a negative effect on the literacy levels of 90% of primary school children across the UK. - Prifysgol Bedforshire (2021)
Mae’r ystadegyn hwn yn cefnogi ymhellach bwysigrwydd gwella sgiliau llythrennedd, darllen, ysgrifennu a llafaredd plant gan eu bod i gyd wedi cael effaith negyddol drwy gydol y cyfyngiadau symud o fewn y Deyrnas Unedig a Chymru. Mae hefyd yn awgrymu efallai nad yw rhieni’n darllen gyda’u plant gartref, oherwydd yn ystod y cyfnod hwn roedd y plant yn cael eu haddysgu gartref gan rieni, gwarcheidwaid, neiniau a theidiau neu bwy bynnag yw eu gofalwyr, felly mae’n awgrymu bod y tasgau cartref hyn y mae’r ysgol yn dymuno eu gosod. Byddai'n annog y rhieni hynny nad ydynt efallai'n darllen gartref i ddarllen gyda'u plant nawr er mwyn cwblhau'r tasgau.
Symud ymlaen i’r cam gweithredu ar gyfer lefel 2 (codi safonau mewn llafaredd, darllen ac ysgrifennu Cymraeg) yw cynnal gwasanaethau dosbarth ar-lein i ddathlu’r Gymraeg sy’n cael ei defnyddio yn y dosbarth. Byddai'r cynllun gweithredu hwn yn cynnwys unwaith y tymor bydd yr ysgol yn dod at ei gilydd ar-lein fel i weld pa ddosbarthiadau sydd wedi ennill y mwyaf o bwyntiau trwy ddefnyddio systemau gwobrwyo ar-lein ar wefannau fel J2E er enghraifft. Trwy wobrwyo ymddygiad positif plant, yn yr achos hwn, mae defnyddio’r Gymraeg o fewn yr ysgol yn cael effaith gadarnhaol ar agwedd y plant at ddefnyddio’r Gymraeg. Os yw'r plant yn gwybod y byddan nhw'n cael eu gwobrwyo trwy ddefnyddio'r Gymraeg yna maen nhw'n fwy tebygol o ddefnyddio'r iaith.
‘The way you respond right after your child’s behaviors makes the behavior more or less likely to happen again. Rewards can help get your child to do more of the things you want her to do. Rewards that happen right after a behavior are best’ - CDC (2019)
Mae’r testun hwn yn ategu ymhellach y syniad hwn o blant yn ymateb yn gadarnhaol i wobrwyo cadarnhaol sy’n eu gwneud yn fwy tebygol o gadw at yr ymddygiad hwnnw a’i ddefnyddio eto, yn y gobaith y byddant yn cael adborth cadarnhaol eto. Byddai’r adborth cadarnhaol hwn hefyd yn helpu i wneud i blant deimlo’n hapusach ac yn fwy hyderus gan eu bod wedi cael eu gwobrwyo am eu hymddygiad da, ond mae hefyd yn golygu eu bod yn fwy tebygol o ymdrechu’n galetach i ddefnyddio’r Gymraeg, yn yr achos hwn, eto. Byddai’n annog plant eraill i ddefnyddio’r Gymraeg, fel petaent yn gweld plant eraill yn cael eu canmol a’u gwobrwyo am eu defnydd o’r Gymraeg, a byddai hyn yn cael ‘effaith domino’ cadarnhaol drwy’r ysgol gyfan, ac felly’n gwella Cymraeg y plant gan y byddent yn eu defnyddio mwy.
Byddai damcaniaeth Bronfenbrenner yn cefnogi'r ddau gam gweithredu hyn. Roedd ei ddamcaniaeth yn credu bod yr amgylchedd y mae plant ynddo yn cael effaith ar eu datblygiad a'u dysgu. Mae’r syniad hwn o’r plant yn y canol a’u cyffiniau yn cael effaith i’w weld isod yn y diagram hwn o Cormac404 (2017);

Gan ddefnyddio damcaniaeth Bronfenbrenner, mae'n golygu mai amgylchoedd y plant fyddai'n cael yr effaith fwyaf ar eu dysgu. Gan ddefnyddio'r diagram hwn byddai'n golygu, o ran y ddau gam gweithredu yr wyf wedi sôn amdanynt, sef gwella sgiliau darllen, ysgrifennu a llafaredd yn y Gymraeg a sgiliau sylfaenol, rhieni'r plant a'r ysgol fyddai'n cael yr effaith fwyaf. Felly mae cynnwys rhieni yn y cynlluniau gweithredu'r un mor bwysig ag effaith yr ysgol.
Mae hefyd yn amlygu pwysigrwydd bod plant yn cael eu hamgylchynu gan ganmoliaeth gadarnhaol a chael eu hamgylchynu gan bethau a fydd yn cael effaith positif ar eu datblygiad. Ymhellach, os yw rhieni ac athrawon yn cydweithio o fewn system ficro'r plant yna mae'r plant yn fwy tebygol o elwa o hyn gan y byddent yn cael eu hamgylchynu gan ganmoliaeth ac anogaeth gadarnhaol gartref ac mewn ysgol.
Roedd cynnydd yr ysgol yn erbyn targedau Estyn yn 2017 yn amlygu bod yr ysgol wedi gwneud cynnydd cryf, ond dim ond wedi mynd i’r afael â’r targed ar y cyfan yn hytrach nag ym mhob ffordd. Rheolodd yr ysgol gynnydd cryf ar draws y ddau faes yr wyf wedi siarad amdanynt yn yr aseiniad hwn. Ar gyfer lefel un, sef gwella safonau mewn sgiliau sylfaenol i gefnogi cynnydd mewn darllen ac ysgrifennu, datblygwyd proses fonitro newydd i nodi a rhannu arfer ragorol a helpodd yr ysgol i nodi pa unigolion yn yr ysgol oedd yn datblygu eu sgiliau darllen ac ysgrifennu, a hefyd yn amlygu'r plant a all fod yn ddiffygiol mewn rhai meysydd. Rwy'n hoffi'r system hon gan ei bod yn golygu eu bod yn asesu pob plentyn yn unigol ac yn tynnu sylw at y plant sy'n efallai angen cymorth ychwanegol arnynt. Fodd bynnag, mae'n rhoi pwysau ar blant i gadw i fyny â phlant eraill yn hytrach na gadael iddynt ddatblygu yn eu hamser eu hunain. Felly credaf y byddai'r ysgol yn elwa o adael i'r plant ddatblygu ar eu cyflymder eu hunain yn hytrach na chyfradd eu cyfoedion.
Bu’r ysgol hefyd yn cynnal diwrnodau Shwmae lle mae'r ffocws yr ysgol am y diwrnod cyfan yw siarad Cymraeg, sy’n ffordd wych o annog plant i siarad Cymraeg, ond mae’n golygu y byddai’r plant yn dueddol o siarad Cymraeg am un diwrnod ac yna stopio ar ôl i'r diwrnod ddod i ben, gan nad oes pwyslais bellach ar siarad Cymraeg. Oherwydd hyn, credaf y byddai'r ysgol yn elwa o gadw at system wobrwyo o fewn dosbarthiadau,  a throi'n gystadleuaeth o fewn yr ysgol. Er enghraifft, ar ôl pob wythnos, mae’r dosbarth o fewn yr ysgol sydd wedi siarad mwyaf Cymraeg yn cael 5 munud ychwanegol amser chwarae, neu’n cael siocled neu losin fel gwobr. Credaf y byddai hyn o fudd mwy i'r plant gan y byddai pwyslais ar siarad Cymraeg bob dydd yn hytrach nag am un diwrnod. Mae’r system wobrwyo gadarnhaol hon wedi’i chefnogi gan lenyddiaeth ymhellach i fyny yn yr aseiniad hwn gan CDC (2019).
Mae’r aseiniad hwn wedi dysgu i mi beth y gallaf ei wneud i annog plant i ddarllen, ysgrifennu a siarad Cymraeg a hefyd wedi amlygu i mi'r hyn y gallwn ei wneud i annog plant i ddarllen gartref a sut i wella eu sgiliau llenyddiaeth, llafaredd ac ysgrifennu. Mae hefyd wedi fy ngalluogi i ymchwilio gwahanol ffyrdd o annog hyn drwy edrych ar adroddiadau, damcaniaethwyr a gwefannau am rai pynciau. Dysgais hefyd y gall cynlluniau datblygu ysgol, o’u defnyddio’n gywir, gefnogi datblygiad plant yn yr ysgol yn aruthrol ac amlygu’r camau y mae angen i’r ysgol gyfan eu cymryd i wella eu meysydd i’w gwella.

